text: Protesta sa katawhan: Hustisya, kontra-chacha ug panginabuhian
text: #000001
text: Sunud-sunod ang gihimong mga protesta sa mga demokratikong organisasyon sa Metro Manila ug sa ubang bahin sa nasud sa miaging duha ka semana.
text: #000002
text: Isalikway ang Marcos cha-cha. Nagprotesta ang lain-laing sektor atubangan sa Kongreso niadtong Marso 6 aron ipaabot ang ilang pagbabag sa pagsulay nga bag-ohon ang Konstitusyong 1987. Giratsada sa mga alipures ni Marcos Jr ang sugyot balaudnon alang sa pagtukod og Constitutional Convention aron bag-ohon ang konstitusyon sa ulahing bahin sa tuig. Laraw ni Marcos nga tangtangon ang mga probisyon kalabot sa limitasyon sa langyawng pagpanag-iya ug pagpamuhunan sa ekonomiya, ingonman ang mga limitasyon sa termino sa nasudnon ug lokal nga mga upisyal.
text: #000003
text: EDSA37. Kapin 2,000 ang nagtapok atubangan sa People’s Power Monument niadtong Pebrero 25 para dumdumon ang ika-37 nga anibersaryo sa Panag-alsang EDSA nga nagpalagpot sa diktador nga si Ferdinand Marcos Sr ug iyang pamilya. Kini ang unang anibersaryo sa panag-alsa kung asa nakabalik na ang mga Marcos sa poder. Adunay susamang protesta sa mga syudad sa Baguio, Bacolod ug Iloilo.
text: #000004
text: Ibasura ang Herrera Law! Midagsang sa upisina sa Commission on Human Rights niadtong Marso 2 ang mga grupo sa mamumuo aron ipanawagan ang pagbasura sa 34-ka-tuig na nga Herrera Law. Kini ang nag-unang hinungdan sa pagkaylap sa kontraktwalisasyon ug pagpig-ot sa katungod sa mga mamumuo nga magwelga ug mag-unyon.
text: #000007
text: Niadtong Marso 3, midagsang sa Mendiola ang kabatan-onang kababayen-an aron ipadangat ang ilang pagbabag sa EDCA ug MROTC.
text: #000009
text: Panubagon ang mga imperyalista sa climate crisis. Naglunsad og protesta ang Youth Advocates for Climate Action Philippines atubangan sa usa ka hotel sa Makati City niadtong Marso 2 kadungan sa tigum sa usa ka komite sa United Nations aron singlon ang mga kapitalistang nasud nga nag-unang tinubdan sa greenhouse gases nga hinungdan sa climate crisis. Dapat kunong bayaran sa maong mga nasud ang kadaut ug kantidad nga nawala tungod sa mga katalagmang nagresulta sa climate change.
  Niadtong Marso 3, midagsang usab sa DENR ang mga aktibista aron dumdumon ang ika-28 nga tuig sa magun-ubong Philippine Mining Act ug makigduyog sa Global Climate Strike.
text: #000011
text: Pagbabag sa demolisyon. Nagpiket ang mga lumulupyo sa Maysapang, Taguig City niadtong Pebrero 22 aron babagan ang planong demolisyon sa ilang komunidad.
text: #000012
text: Fisheries Code (1998), ibasura! Gimakmak sa mga mangingisda ang upisina sa Bureau of Fisheries and Aquatic Resources sa Quezon City niadtong Pebrero 24 aron iduso ang pagpabasura sa madaugdaugong Philippine Fisheries Code of 1998 sa ika-25 nga anibersaryo niini. Gawas niini, gipapahunong nila ang pagkalot sa yuta o dredging ug mga proyektong reklamasyon sa Manila Bay nga makadaut sa kinaiyahan ug panginabuhian sa gagmayng mangingisda.
text: #000013
text: Layas militar! Napalayas niadtong Pebrero 21 sa mga ginikanan ug magtutudlo sa Mataragan National Agricultural School sa Barangay Mataragan, Malibcong, Abra ang mga sundalong nagkampo sulod mismo sa eskwelahan. Hiniusa silang milihok batok sa hulga niini sa seguridad sa mga bata.
text: #000014